У децембру 2005. године заробљени вођа друге интифаде, Марван Баргути је изашао из странке и изјавио да је оформио нову политичку странку са којом ће се кандидовати на изборима, „-{Al-Mustaqbal}-“ („Будућност“), коју су сачињавали углавном чланови Фатахове „Младе гарде“. Ови млади лидери су у неколико наврата изразили своју фрустрираност успостављеном корупцијом у странци коју је водила „Стара гарда“, која се вратила из свог прогнанства у Тунис након договора у Ослу. „-{Al-Mustaqbal}-“ је водила кампању против Фатаха током палестинских легислативних избора 2006. године, представљајући листу на којој су се налазили Мухамед Дахлан, Кадура Фарес, Самир Машхарави и Џибрил Раџуб. Међутим,28. децембра 2005. године, вође ове две фракције су се договориле да предају једну листу гласачима, под Баргутијевим вођством, који је активно подржавао Фатах из своје затворске ћелије.